b'\n_START_ARTICLE_\nCojoaic\xc4\x83 de p\xc4\x83dure\n_START_SECTION_\nDescriere\n_START_PARAGRAPH_\nEste o pas\xc4\x83re mic\xc4\x83 cu o lungime de 11-14,4\xc2\xa0cm \xc8\x99i o greutate de 7-10 g. De culoarea scoar\xc8\x9bei copacilor, este greu de observat c\xc3\xa2nd se urc\xc4\x83 \xc3\xaen spiral\xc4\x83 pe trunchiuri, scotocind cu ciocul fin \xc8\x99i curbat prin cr\xc4\x83p\xc4\x83turi, \xc3\xaen c\xc4\x83utarea insectelor. Spatele este cafeniu cu striuri ruginii mai deschise, iar partea ventral\xc4\x83 a corpului este \xc3\xaen \xc3\xaentregime alb\xc4\x83. Deasupra ochiului are o spr\xc3\xa2ncean\xc4\x83 (dunga supraciliar\xc4\x83) alb\xc4\x83, vizibil\xc4\x83. Fruntea \xc8\x99i cre\xc8\x99tetul capului cu multe pete; rahisul acestora albicios. Ciocul fin \xc8\x99i arcuit. Gheara degetului posterior este mai lung\xc4\x83 de 8\xe2\x80\x9310\xc2\xa0mm._NEWLINE_Prin luna aprilie-mai, depune 5-6 ou\xc4\x83 albe cu pete ruginii, care sunt clocite de femel\xc4\x83, timp de circa 15 zile. Scoate pe sezon, dou\xc4\x83 genera\xc8\x9bii de pui. Strig\xc4\x83tul este un "tsii-tsii" fin \xc8\x99i p\xc4\x83trunz\xc4\x83tor, iar c\xc3\xa2ntecul un ciripit sub\xc8\x9bire \xc8\x99i rapid, accelerat spre final.'